akheiropoietos
Store norske leksikon,Religion og filosofi,Religioner og livssyn,Kristendom,Katolisisme,Katolske ritualer og symboler
Akheiropoietos er ikoner som fremstiller Jesu Kristi ansikt, og som man mener er blitt til på overnaturlig vis. Slike bilder er kjent fra slutten av 500-tallet. Et bilde av Maria – Jesu mor fra abrahamitterklosteret i Konstantinopel blir også regnet for å være akheiropoietos.
Det mest berømte er Kristusbildet fra Edessa (nå Sanliurfa), som ifølge en gammel legende skal ha blitt sendt av Kristus selv, sammen med et brev, til kong Abgar 5 av Osroene (4 f.Kr.–50 e.Kr.). Den vestlige versjonen av legenden er fortellingen om Veronikas svetteduk (Veronica, av latin vera icon, 'det sanne bilde').Akheiropoietos-bilder kan ligge til grunn for oldkirkens endring i fremstillingen av Kristus: Fra å være avbildet som en skjeggløs, vakker yngling, blir han fra slutten av 300-tallet fremstilt som en moden mann med skjegg. Detaljlikheten mellom disse og ansiktet på likkledet i Torino er påfallende. Les mer i Store norske leksikon ikon kristendom